Document ID: /fineweb-2-swissfilter-quality_10-filterrobots/filtered/07297.jsonl.gz/179

10/01/2016
Oun crouè tèmps avouè d'a plodze, oun mache de nê et des côp unâ tormèntâ
Bonzhô a tuî et totâ,
Lo tèmps du mê de Dzanvî l'éro (l'a) franc tsanzî comènt nos z-èns publiâ. Aprî oun mê de décembrô troua chè, depouès l'èntran de ceti novèl an nos z-èn yu oun tèmps prô ènnublô et qu'a bayer bèn de plodze et d'la nê chu lou sondzon de nouthro mountagne/son-chèrra [sommets].
L'oura qu'y choffle d'Atlanticâ tant qu'u payis francoprovençal va adé portâ oun mache/mouè de niolâ/nioulâ , de plodze et asse-bèn de nê d'amount lou mountagne quasu tant qu'a la fin de senanna/chenanna (12.01 tant qu'au dessèndo lo 16.01). Y farêt més/mî frê(k) adon y va nevêr quasu bas a planna (700-800m) . D'amount les mountagne y va couchiér [neiger fortement], adon y'arêt pertôt oun mache de nê.
L'oura a dzâ pouramènt chofflâ los zhôr passâ. Mas ceta senanna, surtôt delon et demârs que vint y farêt éfè [peut-être] unâ tôrmèntâ chu lo payis arpitan. Y va tempêtâ/ténèvrâ chouk a mountagne mas tôt-parî bas a planna..
Por cèn qu'y va bayér oun mache de nê et tôt-parî de l'oura, lo risko de lavèntse (avalanche) va adé crêtre pertôt.
Vos bayô lo conseil de rguètâ/avouétchiè la padzô de MétéoSuissâ por savêr yô/avoue , quand, et quinta forçâ sarêt ceta tempêtha.